## Pravilnik o sadržaju i načinu polaganja stručnih ispita za ovlaštene inženjere šumarstva i drvne tehnologije

### NN 74/2007 (18.7.2007.), Pravilnik o sadržaju i načinu polaganja stručnih ispita za ovlaštene inženjere šumarstva i drvne tehnologije

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2322

Na
temelju članka 50. stavka 4. Zakona o šumama (»Narodne novine« br. 140/05. i 82/06.) ministar poljoprivrede, šumarstva i
vod­noga gospodarstva donosi

## PRAVILNIK

### O SADRŽAJU I NAČINU POLAGANJA STRUČNIH ISPITA ZA OVLAŠTENE INŽENJERE ŠUMARSTVA I DRVNE TEHNOLOGIJE

I. OPĆE ODREDBE

Članak 1.

Ovim
Pravilnikom propisuje se sadržaj i način polaganja struč­nih ispita za ovlaštene inženjere šumarstva i drvne
tehnologije.

Članak 2.

Pojmovi
uporabljeni u ovom Pravilniku imaju sljedeće značenje:

(1)
Stručni ispit jest ispit kojeg sukladno Zakonu o Hrvatskoj komori inženjera
šumarstva i drvne tehnologije, moraju položiti inženjeri šumarstva i inženjeri
drvne tehnologije za obavljanje struč­nih poslova iz područja šumarstva, lovstva i drvne
tehnologije;

(2)
Stručni poslovi šumarstva, lovstva i drvne tehnologije jesu projektiranje,
izrada, procjena, izvođenje i nadzor radova iz područ­ja
uzgajanja, uređivanja, iskorištavanja i otvaranja šuma, lovstva, zaštite šuma,
hortikulture, rasadničarske proizvodnje, savjetovanje, ispitivanje kvalitete
proizvoda, sudskog vještačenja, izrade i revizije stručnih studija i planova,
kontrole projekata i stručne dokumentacije, izgradnje uređaja, izbora opreme,
objekata, procesa i sustava, stručnog osposobljavanja i licenciranja radova u
šumarstvu, lovstvu i preradi drva;

(3)
Ispitni program je program za polaganje stručnog ispita za obavljanje stručnih
poslova iz područja šumarstva, lovstva i drvne tehnologije;

(4)
Obveznik polaganja je osoba koja je sukladno Zakonu o Hrvatskoj komori
inženjera šumarstva i drvne tehnologije, dužna položiti stručni ispit za
obavljanje stručnih poslova iz područja šumarstva, lovstva i drvne tehnologije;

(5)
Pristupnik je obveznik polaganja koji pristupa polaganju stručnog ispita za
obavljanje stručnih poslova iz područja šumarstva, lovstva i drvne tehnologije;

(6)
Ispitno povjerenstvo jest povjerenstvo koje provodi stručni ispit za obavljanje
stručnih poslova iz područja šumarstva, lovstva i drvne tehnologije;

(7)
Komora jest Hrvatska komora inženjera šumarstva i drvne tehnologije.

II. ISPITNI PROGRAM

Članak 3.

Stručni
ispit polaže se prema ispitnom programu koji je tiskan u Prilogu 1. ovoga
Pravilnika i  njegov je sastavni dio.

III. UVJETI ZA POLAGANJE
STRUČNOG ISPITA

Članak 4.

(1)
Pravo na polaganje stručnog ispita imaju osobe koje su u Republici Hrvatskoj
završile fakultet sveučilišnog programa diplomiranog inženjera šumarstva ili
drvne tehnologije (drvne industrije) (VII. stupanj, VSS), odnosno osobe koja su
diplomirale u inozemstvu ako im se po posebnim propisima priznaje istovjetnost
inozemne diplome.

(2)
Pravo na polaganje stručnog ispita obveznik polaganja stječe nakon što je, po
završenom školovanju i stjecanju razine obrazovanja propisane u stavku 1. ovog
članka, stekao tri godine radnog staža u struci.

Članak 5.

(1)
Pravo na polaganje stručnog ispita za obavljanje stručnih poslova šumarstva i
lovstva imaju obveznici polaganja šumarske struke.

(2)
Pravo na polaganje stručnog ispita za obavljanje stručnih poslova iz područja
drvne tehnologije imaju obveznici polaganja drvno-tehnološke struke.

IV. NAČIN POLAGANJA
STRUČNOG ISPITA

1. Ispitno povjerenstvo

Članak 6.

Stručni
ispit polaže se pred ispitnim povjerenstvom Komore.

Članak 7.

(1)
Ispitno povjerenstvo se sastoji od predsjednika, dva člana, te tajnika ispitnog
povjerenstva.

(2)
Predsjedniku, članovima i tajniku ispitnog povjerenstva imenuju se zamjenici.

Članak 8.

Predsjednika,
članove i tajnika ispitnog povjerenstva te njihove zamjenike imenuje Komora.

Članak 9.

(1)
Za predsjednika povjerenstva i njegovog zamjenika, imenuje se član Komore s
najmanje 7 godina radnog iskustva na stručnim poslovima.

(2)
Članovima ispitnog povjerenstva, te njihovim zamjenicima, imenuju se članovi
Komore s najmanje 5 godina radnog iskustva na stručnim poslovima.

(3)
Tajnikom ispitnog povjerenstva i njegovim zamjenikom, imenuje se osoba iz
Stručne službe Komore.

Članak 10.

(1)
Predsjednik ispitnog povjerenstva i njegov zamjenik, kada ga zamjenjuje,
odgovorni su za zakonito provođenje stručnog ispita.

(2)
Ispitno povjerenstvo obvezno je stručni ispit provoditi u skladu s odredbama
ovoga Pravilnika.

Članak 11.

Administrativni
poslovi u vezi polaganja stručnog ispita obav­ljaju se u Komori, a provodi ih tajnik ispitnog
povjerenstva.

Članak 12.

(1)
Ispitno povjerenstvo ili njihovi zamjenici kada ih zamjenjuju i sudjeluju u
održavanju stručnog ispita, imaju pravo na naknadu.

(2)
Visinu naknade iz stavka 1. ovoga članka određuje Komora.

*2. Postupak polaganja
stručnog ispita*

Članak 13.

(1)
Pristupnik podnosi Komori pismeni zahtjev za polaganje stručnog ispita.

(2)
Uz zahtjev iz stavka 1. ovoga članka pristupnik obvezno prilaže dokaze o
ispunjavanju uvjeta za polaganje stručnog ispita i to:

–
original, odnosno ovjerena preslika diplome o završenom fakultetu,

–
originalna potvrda (o stečenom radnom stažu) poslodavca kod kojega je
pristupnik stekao radni staž, odnosno druga isprava poslodavca (npr. rješenje o rasporedu na radno mjesto i sl.) i/ili ovjerena preslika radne knjižice pristupnika.

(3)
Osim dokaza iz stavka 2. ovoga članka, uz zahtjev za polaganje stručnog ispita
pristupnik prilaže i druge dokaze ako je to potrebno s obzirom na članak 4.
ovoga Pravilnika.

(4)
Pristupnik koji zahtjevom iz stavka 1. ovoga članka ne dokaže da ispunjava
uvjete za polaganje stručnog ispita propisane ovim Pravilnikom, nema pravo
pristupiti polaganju stručnog ispita, o čemu će biti obaviješten pisanom
obavijesti.

(5)
Obrazac zahtjeva za polaganje stručnog ispita (SI-1), tiskan je u Prilogu 2.
ovoga Pravilnika i njegov je sastavni dio.

Članak 14.

(1)
U roku od 8 dana od dana primitka obavijesti iz članka 13. stavka 4. ovoga
Pravilnika, pristupnik može izjaviti pisani prigovor predsjedniku Komore.

(2)
O prigovoru iz stavka 1. ovoga članka predsjednik Komore će odlučiti
odgovarajućom primjenom odredbi Zakona o općem upravnom postupku i u skladu s
ovim Pravilnikom.

Članak 15.

(1)
O mjestu i vremenu polaganja stručnog ispita pristupniku se dostavlja pisana
obavijest, s informacijom o ispitnom programu po kojem se polaže stručni ispit.

(2)
Obavijest iz stavka 1. ovoga članka mora biti dostavljena pristupniku najmanje
30 dana prije dana određenog za polaganje stručnog ispita.

(3)
Iznimno od odredbe stavka 1. ovoga članka, pisanim pod­neskom
pristupnik može predložiti da mu se odobri polaganje stručnog ispita i prije
isteka roka iz stavka 2. ovoga članka.

(4)
O prijedlogu iz stavka 3. ovoga članka odlučuje predsjednik ispitnog povjerenstva.
Ako je o prijedlogu odlučeno pozitivno, pristupniku se dostavlja obavijest o
novom terminu održavanja struč­nog
ispita.

Članak 16.

(1)
Pristupnik može odgoditi polaganje stručnog ispita u roku iz članka 15. stavka
2. ovoga Pravilnika, ali je o tome dužan izvijestiti Komoru najkasnije tri dana
prije roka određenog za polaganje.

(2)
Ako se pristupniku dogode nepredviđeni razlozi unutar roka utvrđenog u stavku
1. ovoga članka zbog kojih ne može pristupiti polaganju stručnog ispita, on
polaganje ispita može odgoditi pisanim podneskom ili usmeno, uz uvjet da
razloge opravda odgovarajućim dokazom.

(3)
U slučajevima iz stavka 1. i 2. ovoga članka smatra se da pristupnik stručni
ispit nije polagao iz opravdanih razloga.

Članak 17.

(1)
Prije početka polaganja stručnog ispita tajnik ispitnog povjerenstva za svakog
pristupnika obvezno utvrđuje:

1.
identitet,

2.
jesu li u zahtjevu za polaganje stručnog ispita navedeni svi podaci propisani
obrascem zahtjeva,

3.
ispunjava li pristupnik uvjete za polaganje stručnog ispita sukladno ovom
Pravilniku,

4.
jesu li plaćeni troškovi polaganja stručnog ispita.

(2)
Tajnik ispitnog povjerenstva obvezan je upoznati pristupnika s njegovim pravima
i obvezama pri polaganju stručnog ispita.

(3)
Odredbe stavka 1. i stavka 2. ovoga članka primjenjuju se i u slučaju polaganja
popravnog ispita.

Članak 18.

(1)
Stručni ispit se polaže usmeno.

(2)
O provođenju stručnog ispita, Komora vodi zapisnik o struč­nom ispitu.

(3)
Obrazac zapisnika o stručnom ispitu (SI-2), tiskan je u Prilogu 3. ovoga
Pravilnika.

Članak 19.

(1)
Uspjeh pristupnika na stručnom ispitu ocjenjuje se ocjenom: »položio«, odnosno
»nije položio«.

(2)
Za svaki ispitni predmet koji pristupnik polaže upisuje se ocjena »zadovoljio«,
odnosno »nije zadovoljio«.

(3)
Pristupnik dobiva ocjenu »zadovoljio« ako je dao odgovore kojima je dokazao da
u propisanoj mjeri poznaje važeću regulativu iz područja šumarstva i drvne
tehnologije, obuhvaćenu ispitnim predmetom.

(4)
Pristupnik dobiva ocjenu »položio« ako je iz svih ispitnih predmeta ocijenjen
ocjenom »zadovoljio«.

(5)
Ocjenu stručnog ispita pristupniku zaključuje i objavljuje predsjednik ispitnog
povjerenstva na temelju ocjena iz svih ispitnih predmeta sadržanih u zapisniku
o stručnom ispitu.

Članak 20.

(1)
Smatrat će se da stručni ispit nije položio pristupnik koji je pristupio
polaganju ispita i tijekom njegova trajanja odustao od polaganja.

(2)
Kada pristupnik iz zdravstvenih ili drugih opravdanih razloga odustane od
započetog polaganja stručnog ispita, ispitno povjerenstvo može donijeti odluku
o odgađanju polaganja stručnog ispita za toga pristupnika.

(3)
Odluka iz stavka 2. ovoga članka se upisuje u zapisnik o stručnom ispitu uz
navođenje razloga zbog kojih je o odgađanju ispita odlučeno.

Članak 21.

(1)
Pristupnik koji je polagao stručni ispit, a nije položio najviše jedan ispitni
predmet, može polagati popravni ispit iz toga ispitnog predmeta (u daljnjem
tekstu: popravni ispit).

(2)
Rok u kojem se polaže popravni ispit ne može biti kraći od 30 dana niti duži od
60 dana od dana polaganja stručnog ispita na kojem pristupnik nije zadovoljio u
ispitnom predmetu iz kojeg polaže popravni ispit.

(3)
Odredbe ovoga Pravilnika koje se odnose na odlaganje i odustajanje od polaganja
stručnog ispita primjenjuju se i na poprav­ni ispit.

(4)
Podaci o polaganju popravnog ispita upisuju se u zapisnik o stručnom ispitu.

(5)
Smatrat će se da nije položio stručni ispit pristupnik koji u roku iz stavka 2.
ovoga članka ne pristupi polaganju popravnog ispita ili na popravnom ispitu
bude ocijenjen ocjenom »nije zadovoljio«.

Članak 22.

(1)
Pristupnik koji je započeo polagati stručni ispit, ako je sukladno odredbama
ovoga Pravilnika došlo do odgađanja stručnog ispita, može nastaviti polaganje
toga ispita u roku od 90 dana računajući od dana kada je donijeta odluka o
odgađanju stručnog ispita.

(2)
Ako pristupnik koji je započeo polaganje stručnog ispita ne pristupi polaganju
odnosno ne nastavi s polaganjem stručnog ispita u roku utvrđenom u stavku 1.
ovoga članka smatrat će se da stručni ispit nije položio.

Članak 23.

Pristupnik
koji nije položio stručni ispit može ponovo pristupiti polaganju stručnog
ispita najranije protekom roka od 30 dana od dana prethodnog polaganja.

Članak 24.

Pristupnici
koji imaju položen stručni ispit za jedan smjer mogu polagati stručni ispit za
drugi smjer i u tom slučaju polažu razliku predmeta.

3.
Uvjerenje o položenom stručnom ispitu i registar izdanih uvjerenja

Članak 25.

(1)
O položenom stručnom ispitu Komora izdaje uvjerenje.

(2)
Podaci u obrascu uvjerenja o položenom stručnom ispitu ispunjavaju se
elektronički.

(3)
Uvjerenje o položenom stručnom ispitu potpisuje predsjed­nik Komore i predsjednik ispitnog povjerenstva.

(4)
Obrazac uvjerenja o položenom stručnom ispitu (SI-3), tiskan je u Prilogu 4.
ovoga Pravilnika.

Članak 26.

O
izdanim uvjerenjima o položenom stručnom ispitu Komora vodi registar.

4.
Troškovi polaganja stručnog ispita

Članak 27.

(1)
Troškove za polaganje stručnog ispita snosi pristupnik ili njegov poslodavac.

(2)
Iznos troškova polaganja stručnog ispita, te način uplate tih troškova određuje
Komora.

(3)
Pristupniku koji je podnio zahtjev za polaganje stručnog ispita i odgodio
njegovo polaganje u skladu s odredbama ovoga Pravilnika, uplaćeni iznos
troškova za polaganje stručnog ispita priznaje se za iduće polaganje stručnog
ispita, ako u međuvremenu troškovi polaganja stručnog ispita nisu utvrđeni u
drugom iznosu.

(4)
Kada su troškovi stručnog ispita utvrđeni u drugom iznosu od uplaćenog iznosa
iz stavka 3. ovoga članka, u slučaju povećanja cijene pristupnik odnosno njegov
poslodavac će nadoplatiti razliku troškova, a u slučaju smanjenja cijene Komora
će povratiti višak troškova stranci.

(5)
Troškovi popravnog ispita plaćaju se u iznosu od 30% troškova utvrđenih za
polaganje stručnog ispita, a snosi ih pristupnik ili njegov poslodavac.

V. ZAVRŠNA ODREDBA

Članak 28.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-02/07-01/55

Urbroj: 525-01-07-1

Zagreb,
5. srpnja 2007

Ministar

poljoprivrede, šumarstva

i vodnoga gospodarstva

**Petar Čobanković, v. r.**

PRILOG 1.

PROGRAM STRUČNIH ISPITA
ZA OVLAŠTENE INŽENJERE ŠUMARSTVA I DRVNE TEHNOLOGIJE

STRUKOVNO PODRUČJE
ŠUMARSTVA

1.Ovlašteni inženjer šumarstva

Ispitni
predmeti:

a)
Šumarsko zakonodavstvo

b)
Uzgajanje šuma

c)
Rasadničarstvo i šumsko sjemenarstvo

d)
Zaštita šuma

e)
Iskorišćivanje šuma

f)
Mehanizacija u šumarstvu

g)
Sigurnost i zaštita na radu

2.Ovlašteni inženjer šumarstva za
uređivanje šuma

Ispitni
predmeti:

a)
Šumarsko zakonodavstvo

b)
Uređivanje šuma

c)
Izmjera šuma

d)
Primjena GIS-a i daljinskih istraživanja u šumarstvu

3.Ovlašteni inženjer šumarstva za lovstvo

Ispitni
predmeti:

a)
Šumarsko i lovno zakonodavstvo

b)
Lovstvo

4.Ovlašteni inženjer šumarstva za
ekologiju, zaštitu prirode i urbano šumarstvo

Ispitni
predmeti:

a)
Šumarsko zakonodavstvo

b)
Šumarska ekologija

c)
Urbano šumarstvo

d)
Zaštita prirode

5.Ovlašteni inženjer šumarstva za šumske
prometnice i šumarsko graditeljstvo

Ispitni
predmeti:

a)
Šumarsko zakonodavstvo

b)
Šumarsko građevinarstvo i izgradnja šumskih prometnica

c)
Mehanizacija u šumarstvu

d)
Sigurnost i zaštita na radu

STRUKOVNO
PODRUČJE DRVNE TEHNOLOGIJE

1.Ovlašteni inženjer drvne tehnologije

Ispitni
predmeti:

a)
Zakonodavstvo iz područja prerade i uporabe drva

b)
Prerada i uporaba drva

PRILOG 2.

Obrazac SI-1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            Mjesto i datum podnošenja zahtjeva

HRVATSKA KOMORA
INŽENJERA

ŠUMARSTVA I DRVNE
TEHNOLOGIJE

10000 Zagreb, Lj. F. Vukotinovića 2.

Na
temelju odredbe članka 5. stavka 1. Zakona o Hrvatskoj komori inženjera
šumarstva
i drvne tehnologije (»Narodne novine«, br.
22/06.) i članka 13. stavka 1. Pravilnika o sa-
držaju i načinu polaganja stručnih
ispita za ovlaštene inženjere šumarstva i drvne tehnologije
(»Narodne novine«, br. 74/07.), podnosim

ZAHTJEV

za polaganje stručnog
ispita

|  |  |  |
| --- | --- | --- |
| 1. | Ime i prezime: |  |
| 2. | Dan, mjesec, godina, mjesto i država rođenja: |  |
| 3. | Broj osobne iskaznice, tko ju je izdao i gdje, MBG (nije obveza): |  |
| 4. | Adresa stanovanja: |  |
| 5. | Stručni ili akademski naslov stečen školovanjem, stručna sprema, struka: |  |
| 6. | Podaci o radnom iskustvu u struci: |  |
| 7. | Strukovno područje za koje se podnosi zahtjev za polaganje stručnog ispita: |  |
| 8. | Stručni smjer za koji se podnosi zahtjev za polaganje stručnog ispita: |  |
| 9. | Posebna napomena: |  |

                                            \_\_\_\_\_\_\_\_\_\_\_\_\_\_\_\_\_\_\_

                                                Potpis
pristupnika

**PRILOG 3.**

Obrazac SI-2

![](dodatni/350335.gif)

Klasa:

Urbroj:

Zagreb,

ZAPISNIK

o
polaganju stručnog ispita pred ispitnim povjerenstvom Hrvatske komore inženjera

šumarstva i drvne tehnologije osnovanim rješenjem predsjednika Komore, Klasa:

\_\_\_\_\_\_\_\_\_\_\_\_\_\_\_\_\_\_\_\_\_\_;  Urbroj:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u sastavu:

1.
\_\_\_\_\_\_\_\_\_\_\_\_\_\_\_\_\_\_\_\_\_\_ predsjednik ispitnog povjerenstva,

2.
\_\_\_\_\_\_\_\_\_\_\_\_\_\_\_\_\_\_\_\_\_\_ član ispitnog povjerenstva,

3.
\_\_\_\_\_\_\_\_\_\_\_\_\_\_\_\_\_\_\_\_\_\_ član ispitnog povjerenstva,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime
i prezime pristupnika, stručni ili akademski naslov stečen školovanjem)

rođen/rođena
u \_\_\_\_\_\_\_\_\_\_\_\_, iz \_\_\_\_\_\_\_\_\_\_\_\_\_\_\_\_\_\_\_\_\_\_

(datum)                            (adresa stanovanja)

broj
osobne iskaznice \_\_\_\_\_\_\_\_\_, mjesto izdavanja \_\_\_\_\_\_\_\_\_, polaže

dana
\_\_\_\_\_\_\_\_\_\_\_\_\_ stručni ispit u strukovnom području

(datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
za stručni smjer \_\_\_\_\_\_\_\_\_.

 (šumarstvo, drvna tehnologija)

*stranica zapisnika 1/4*

PODACI
O TIJEKU STRUČNOG ISPITA:

|  |  |  |  |
| --- | --- | --- | --- |
| Ispitni predmet | Pitanja | Zabilješka ispitivača i ocjena (zadovoljio/nije zadovoljio) | Ime i prezime, potpis ispitivača |
|  |  |  |  |

*stranica
zapisnika 2/4*

Nakon
završenog ispita, ispitno povjerenstvo utvrđuje da je pristup­
nik stručni ispit u strukovnom području \_\_\_\_\_\_\_\_\_\_\_\_\_\_\_\_\_\_\_\_\_

(šumarstvo, drvna tehnologija)

polagao
prema ispitnom programu za stručni smjer: \_\_\_\_\_\_\_\_\_\_ i
pokazao uspjeh:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(položio/nije položio/upućen na popravni ispit iz predmeta)

što
pristupniku na temelju ovoga zapisnika, odmah po održanom ispitu
usmeno objavljuje predsjednik ispitnog povjerenstva, a pristupnik
obja-
vu navedenih rezultata stručnog ispita potvrđuje vlastoručnim potpisom

ovoga zapisnika.

Pristupnik: \_\_\_\_\_\_\_\_\_           Tajnik ispitnog povjerenstva: \_\_\_\_\_\_\_\_\_

                                              Članovi ispitnog povjerenstva: \_\_\_\_\_\_\_\_

                                               Predsjednik ispitnog povjerenstva: \_\_\_\_

stranica zapisnika 3/4

**PODACI
O POPRAVNOM ISPITU**

Pristupnik
polaže dana \_\_\_\_\_\_\_\_\_\_\_\_ popravni ispit iz predmeta
\_\_\_\_\_\_\_\_\_\_\_\_\_\_\_\_\_\_\_\_\_\_\_.

Podaci
o tijeku popravnog ispita:

|  |  |  |  |
| --- | --- | --- | --- |
| Ispitni  predmet | Pitanja i ocjena | Zabilješka ispitivača (zadovoljio/nije zadovoljio) | Ime i prezime, potpis  ispitivača |
|  |  |  |  |

Nakon
završenog popravnog ispita, ispitno povjerenstvo utvrđuje da
je pristupnik
stručni ispit u

strukovnom
području \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(šumarstvo,
drvna tehnologija)

polagao
prema ispitnom programu za stručni smjer \_\_\_\_\_\_\_\_\_\_\_\_ i
pokazao uspjeh:
\_\_\_\_\_\_\_\_\_\_\_\_\_\_\_\_\_što pristupniku na temelju

 (položio/nije
položio)

ovoga
zapisnika, odmah po održanom ispitu usmeno objavljuje predsjednik
ispitnog
povjerenstva, a pristupnik objavu navedenih rezultata stručnog ispita
potvrđuje
vlastoručnim potpisom ovoga zapisnika.

Pristupnik: \_\_\_\_\_\_\_\_\_\_\_      Tajnik ispitnog povjerenstva: \_\_\_\_\_\_\_\_\_\_\_

                                            Članovi ispitnog povjerenstva: \_\_\_\_\_\_\_\_\_\_\_\_

            Predsjednik ispitnog povjerenstva: \_\_\_\_\_\_\_\_\_\_

stranica zapisnika 4/4

PRILOG 4.

Obrazac SI-3

![](dodatni/350335.gif)

Na
temelju članka 24. stavka 1. Pravilnika o sadržaju i načinu polaganja stručnih
ispita za ovlaš-
tene inženjere šumarstva i drvne tehnologije (»Narodne novine« br. 74/07.), Hrvatska komora
inženjera šumarstva i drvne
tehnologije izdaje

**UVJERENJE**

o položenom stručnom
ispitu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
               (ime
i prezime pristupnika, stručni ili akademski naslov stečen školovanjem)

rođen/rođena
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datum)                                       &np   p;         (adresa stanovanja)

broj
osobne iskaznice \_\_\_\_\_\_\_\_\_, mjesto izdavanja \_\_\_\_\_\_\_\_\_\_\_, položio/položila je
dana
\_\_\_\_\_\_\_\_stručni ispit u strukovnom području   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
    (datum)

za stručni smjer \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (šumarstvo, drvna tehnologija)

Klasa:

Urbroj:

U Zagrebu, \_\_\_\_\_\_\_\_\_\_\_\_\_\_\_\_\_\_\_\_\_

Predsjednik
Komore:                                            Predsjednik ispitnog povjerenstva:

                                              M.P.

\_\_\_\_\_\_\_\_\_\_\_\_\_\_\_\_\_                                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik, NN 74/2007-2322
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)